**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Nariadenie vlády Slovenskej republiky, ktorým sa mení a dopĺňa nariadenie vlády Slovenskej republiky č. 200/2019 Z. z. o poskytovaní pomoci na dodávanie a distribúciu ovocia, zeleniny, mlieka a výrobkov z nich pre deti a žiakov v školách v znení neskorších predpisov |
| **Predkladateľ (a spolupredkladateľ)** |
| Ministerstvo pôdohospodárstva a rozvoja vidieka Slovenskej republiky |
| **Charakter predkladaného materiálu** |[ ]  Materiál nelegislatívnej povahy |
|  |[x]  Materiál legislatívnej povahy |
|  |[ ]  Transpozícia práva EÚ |
| **Termín začiatku a ukončenia PPK** | 27.05.2022 – 15. 6. 2022 |
| **Predpokladaný termín predloženia na pripomienkové konanie** | jún 2022 |
| **Predpokladaný termín začiatku a ukončenia ZP\*\***  |  |
| **Predpokladaný termín predloženia na rokovanie vlády SR\*** | august 2022 |
|  |
| 1. **Definovanie problému**
 |
| V Slovenskej republike je poskytovanie pomoci Európskej únie na vykonávanie školského programu upravené aproximačným nariadením vlády. Týmto nariadením vlády Slovenskej republiky sú ustanovené paušálne výšky pomoci na dodávanie alebo distribúciu školského ovocia a zeleniny alebo školského mlieka a mliečnych výrobkov, ako aj zoznam týchto poľnohospodárskych výrobkov, na ktorých dodávanie alebo distribúciu v rámci vykonávania školského programu možno v Slovenskej republike výlučne poskytovať pomoc.Tento zoznam sa pravidelne prehodnocuje, aby bolo na dodávanie alebo distribúciu ovocia a zeleniny alebo mlieka a mliečnych výrobkov pre deti alebo žiakov v aktuálnom školskom roku možné poskytovať pomoc na dodávanie alebo distribúciu čo možno najširšieho spektra týchto poľnohospodárskych výrobkov. Rovnako sa pravidelne prehodnocujú paušálne ustanovené výšky pomoci na dodávanie alebo distribúciu týchto poľnohospodárskych výrobkov v rámci školského programu vzhľadom na situáciu na trhu a bežné spotrebiteľské ceny týchto poľnohospodárskych výrobkov tak, aby boli vždy určené v čo možno najadekvátnejšej výške.Okrem toho sa delegovaným nariadením (EÚ) 2022/245 zmenilo znenie článku 3 delegovaného nariadenia (EÚ) 2017/40, ktoré ustanovuje nové vymedzenie sprievodných opatrení ako sprievodných opatrení podľa čl. 23 ods. 10 nariadenia (EÚ) č. 1308/2013 v platnom znení priamo prepojených s cieľmi školského programu zvyšovať konzumáciu vybraných poľnohospodárskych výrobkov deťmi a podporovať zdravšie stravovanie detí, a novú povinnosť členských štátov zabezpečiť, aby sa všetky deti, pre ktoré sa u nich vykonáva školský program, mohli zúčastňovať na sprievodných opatreniach. |
| 1. **Ciele a výsledný stav**
 |
| Zoznam poľnohospodárskych výrobkov, na ktorých dodávanie alebo distribúciu v rámci vykonávania školského programu možno v Slovenskej republike výlučne poskytovať pomoc, je potrebné aktualizovať tak, aby bolo možné na dodávanie alebo distribúciu týchto poľnohospodárskych výrobkov pre deti alebo žiakov v rámci školského programu od školského roka 2022/2023 poskytovať pomoc na dodávanie alebo distribúciu čo možno najširšieho spektra týchto poľnohospodárskych výrobkov.Taktiež je potrebné upraviť paušálne ustanovené výšky pomoci na dodávanie alebo distribúciu týchto poľnohospodárskych výrobkov v rámci školského programu vzhľadom na situáciu na trhu a bežné spotrebiteľské ceny týchto poľnohospodárskych výrobkov tak, aby boli určené v čo možno najadekvátnejšej výške.Keďže sa znenie článku 3 delegovaného nariadenia (EÚ) 2017/40 zmenilo tak, že ustanovuje nové vymedzenie sprievodných opatrení ako sprievodných opatrení podľa čl. 23 ods. 10 nariadenia (EÚ) č. 1308/2013 v platnom znení priamo prepojených s cieľmi školského programu zvyšovať konzumáciu vybraných poľnohospodárskych výrobkov deťmi a podporovať zdravšie stravovanie detí, musí dôjsť k primeranému zosúladeniu vnútroštátnych všeobecne záväzných právnych predpisov s týmto zmeneným ustanovením aktu Európskej únie.Pokiaľ ide o novoustanovenú povinnosť členských štátov zabezpečiť, aby sa všetky deti, pre ktoré sa u nich vykonáva školský program, mohli zúčastňovať na sprievodných opatreniach, Slovenská republika musí upraviť spôsob zabezpečovania tejto povinnosti v rámci vykonávania školského programu Slovenskej republiky. |
| 1. **Dotknuté subjekty**
 |
| Navrhované nariadenie vlády sa dotýka podnikateľov, ktorí v rámci školského programu dodávajú alebo distribuujú školské ovocie a zeleninu alebo školské mlieko a mliečne výrobky pre deti alebo žiakov, pretože upravuje zoznam poľnohospodárskych výrobkov, na ktorých dodávanie alebo distribúciu v rámci vykonávania školského programu možno v Slovenskej republike výlučne poskytovať pomoc, teda zoznam poľnohospodárskych výrobkov tohto školského ovocia a zeleniny a tohto školského mlieka a mliečnych výrobkov, a zároveň upravuje paušálne ustanovené výšky pomoci na dodávanie alebo distribúciu týchto poľnohospodárskych výrobkov v rámci školského programu, ako aj výšky úhrad, ktoré možno za tieto poľnohospodárske výrobky v rámci školského programu Slovenskej republiky najviac žiadať okrem pomoci samotnej. Keďže dochádza k zvýšeniu týchto paušálov a limitov dodatočných úhrad, navrhované nariadenie vlády má pozitívny vplyv na dodávateľov alebo distribútorov školského ovocia a zeleniny alebo školského mlieka a mliečnych výrobkov pre deti alebo žiakov v rámci školského programu, pretože za toto ich dodanie alebo distribúciu dostanú väčšiu protihodnotu.Navrhované nariadenie vlády sa ďalej dotýka podnikateľov a právnických osôb, ktorí vykonávajú slovenské sprievodné opatrenia, pretože školy zapojené do školského programu si budú vo väčšej miere objednávať ich vykonávanie, aby splnili svoju novoustanovenú povinnosť zabezpečiť možnosť účasti na sprievodných opatreniach pre všetky deti, pre ktoré sa u nich vykonáva školský program. Táto povinnosť sa samozrejme dotýka aj škôl zapojených do školského programu.Pri nedostatku finančných prostriedkov na dodatočnú pomoc by úhradu, ktorú možno okrem základnej pomoci najviac žiadať, platili za žiaka jeho zákonní zástupcovia ako časť protihodnoty za ich dodanie. Tak tomu bolo, dokým nebol zavedený inštitút dodatočnej pomoci na pokrytie tejto úhrady, a tak je to i pri ochutených mliečnych výrobkoch z prílohy č. 1 tabuľky B. Avšak od zavedenia inštitútu dodatočnej pomoci v rámci školského programu doteraz k vyššie uvedenej situácii nedošlo.  |
| 1. **Alternatívne riešenia**
 |
| Ak by sa navrhovaná právna úprava z vecnej stránky neprijala, nebol by aktualizovaný zoznam poľnohospodárskych výrobkov, na ktorých dodávanie alebo distribúciu v rámci vykonávania školského programu možno v Slovenskej republike výlučne poskytovať pomoc, vzhľadom k čomu by nebolo možné poskytovať pomoc na dodávanie alebo distribúciu niektorých nových poľnohospodárskych výrobkov v rámci školského programu od školského roka 2022/2023, ktoré sa v Slovenskej republike bežne dodávajú. Taktiež by na dodávanie alebo distribúciu školského ovocia a zeleniny alebo školského mlieka a mliečnych výrobkov pre deti alebo žiakov od školského roka 2022/2023 nebolo možné poskytovať zvýšené paušálne výšky pomoci, ani za takto dodávané alebo distribuované poľnohospodárske výrobky okrem pomoci žiadať úhrady, ktoré by boli oproti aktuálne ustanoveným limitom zvýšené, hoci sa už zmenila situácia na trhu, a bežné spotrebiteľské ceny týchto poľnohospodárskych výrobkov sa v Slovenskej republike zvýšili.Bez prijatia navrhovanej právnej úpravy z vecnej stránky by v Slovenskej republike zároveň absentoval mechanizmus implementácie článku 3 ods. 2 delegovaného nariadenia (EÚ) 2017/40 v platnom znení, podľa ktorého je Slovenská republika ako členský štát povinná zabezpečiť, aby sa všetky deti, pre ktoré sa v nej vykonáva školský program, mohli zúčastňovať na sprievodných opatreniach. |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | [ ]  **Áno** | [x]  **Nie** |
|  |
| 1. **Transpozícia práva EÚ**
 |
| - |
|  |
| 1. **Preskúmanie účelnosti**
 |
| Právna úprava vykonávania školského programu Slovenskej republiky obsiahnutá v príslušnom aproximačnom nariadení vlády je pravidelne prehodnocovaná z hľadiska zoznamu poľnohospodárskych výrobkov, na ktorých dodávanie alebo distribúciu v rámci vykonávania školského programu možno v Slovenskej republike výlučne poskytovať pomoc, ako aj z hľadiska paušálne ustanovených výšok pomoci na dodávanie alebo distribúciu týchto poľnohospodárskych výrobkov v rámci školského programu. Prehodnocujú sa aj iné aspekty tejto právnej úpravy, ako napríklad limity, v ktorých sú dodávatelia alebo distribútori týchto poľnohospodárskych výrobkov v rámci školského programu Slovenskej republiky oprávnení žiadať za takto dodávané alebo distribuované poľnohospodárske výrobky okrem pomoci aj dodatočnú úhradu.Navrhované nariadenie vlády je práve výsledkom takéhoto prehodnotenia. |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky. |
| 1. **Vybrané vplyvy materiálu**
 |
| **Vplyvy na rozpočet verejnej správy** |[ ]  **Pozitívne** |[x]  **Žiadne** |[ ]  **Negatívne** |
|  z toho rozpočtovo zabezpečené vplyvy,  v prípade identifikovaného negatívneho  vplyvu |[ ]  Áno |[ ]  Nie |[ ]  Čiastočne |
| **Vplyvy na podnikateľské prostredie** |[x]  **Pozitívne** |[ ]  **Žiadne** |[ ]  **Negatívne** |
|  z toho vplyvy na MSP |[x]  Pozitívne |[ ]  Žiadne |[ ]  Negatívne |
|  Mechanizmus znižovania byrokracie  a nákladov sa uplatňuje: |[ ]  Áno |  |  |[x]  Nie |
| **Sociálne vplyvy** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na životné prostredie** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na informatizáciu spoločnosti** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** |[ ]  **Pozitívne** |[x]  **Žiadne** |[ ]  **Negatívne** |
|  **vplyvy na procesy služieb vo verejnej správe** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |
| --- | --- | --- | --- |
| **Vplyvy na manželstvo, rodičovstvo a rodinu** |[ ]  **Pozitívne** |[x]  **Žiadne** |[ ]  **Negatívne** |

|  |
| --- |
| 1. **Poznámky**
 |
|  |
| 1. **Kontakt na spracovateľa**
 |
| e-mail: andrej.batel@land.gov.sk, tel.: 02/59 266 349e-mail: renata.bodova@land.gov.sk, tel.: 02/59 266 370e-mail: katarina.racova@land.gov.sk, tel.: 02/59 266 561 |
| 1. **Zdroje**
 |
| Konzultácie na účely prípravy navrhovaného nariadenia vlády boli vykonané so zastupiteľskými organizáciami podnikateľských subjektov, ktoré vykonávajú činnosti školského programu Slovenskej republiky.Tieto konzultácie prebiehali formou rokovaní, písomnou formou a formou komunikácie na diaľku (telefonicky, elektronickou poštou).Nové paušálne výšky pomoci na dodávanie alebo distribúciu školského ovocia a zeleniny alebo školského mlieka a mliečnych výrobkov pre deti alebo žiakov, ako aj nové horné limity úhrad, ktoré možno za tieto poľnohospodárske výrobky v rámci školského programu okrem pomoci požadovať, ktoré sa navrhovaným nariadením vlády navrhujú ustanoviť pre dodávanie alebo distribúciu týchto poľnohospodárskych výrobkov od školského roka 2022/2023, boli určené znaleckým posudkom na základe aktuálnej situácie na trhu a na základe bežných spotrebiteľských cien týchto poľnohospodárskych výrobkov. |
| 1. **Stanovisko Komisie na posudzovanie vybraných vplyvov z PPK č. ..........**

(v prípade, ak sa uskutočnilo v zmysle bodu 8.1 Jednotnej metodiky) |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s návrhom na dopracovanie** | [x]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:** „**Pripomienky a návrhy zmien:** Komisia uplatňuje k materiálu nasledovné pripomienky a odporúčania:**K sociálnym vplyvom** Komisia zásadne nesúhlasí s názorom predkladateľa, že predložený návrh nariadenia nebude mať žiadne sociálne vplyvy. Komisia zásadne žiada, aby predkladateľ identifikoval pozitívne a negatívne sociálne vplyvy v doložke vybraných vplyvov a vypracoval analýzu sociálnych vplyvov. Uvedené je potrebné zároveň zohľadniť v informácii o sociálnych vplyvoch vo všeobecnej časti dôvodovej správy. V analýze sociálnych vplyvov je potrebné zhodnotiť sociálne vplyvy nasledovných návrhov opatrení v čl. I, bod 25:1. Zvýšenie výšky úhrad, ktorú možno okrem základnej pomoci najviac žiadať za poľnohospodárske výrobky v rámci školského programu Slovenskej republiky. Predkladateľ zhodnotil tento vplyv v analýze vplyvov na podnikateľské prostredie ako pozitívny vplyv na podnikateľov, ktorí v rámci školského programu dodávajú alebo distribuujú školské ovocie a zeleninu alebo školské mlieko a mliečne výrobky pre deti alebo žiakov, pretože za toto ich dodanie alebo distribúciu dostanú väčšiu protihodnotu. To však zároveň automaticky znamená negatívny finančný vplyv na domácnosti, ktoré uhrádzajú časť ceny týchto poľnohospodárskych výrobkov. Uvedené opatrenie je preto potrebné zhodnotiť v bode 4.1 analýzy sociálnych vplyvov, pretože sa týka finančného hospodárenia domácností. Komisia žiada predkladateľa v rámci kvantifikácie opatrenia vypracovať aspoň dva modelové príklady pre domácnosti s dvoma deťmi, ktoré v rámci školského programu odoberajú typické, ale odlišne produkty (modelové príklady sa budú líšiť v poľnohospodárskych produktoch) s tým, že budú kvantifikované finančné vplyvy na mesačné výdavky modelových domácností. Pri kvantifikácii je potrebné použiť predpoklad, že dané domácnosti budú pred i po navrhovanej zmene platiť na dané poľnohospodárke produkty úhrady v maximálne povolenej výške.
2. Rozšírenie zoznamu poľnohospodárskych výrobkov, ktoré budú v rámci školského programu dodávané alebo distribuované. Uvedené opatrenie je potrebné zhodnotiť v bode 4.2 analýzy sociálnych vplyvov ako pozitívny vplyv, pretože sa ním uľahčuje prístup detí k tovarom, v tomto prípade k poľnohospodárskym výrobkom. V rámci zhodnotenia opatrenia Komisia odporúča predkladateľovi vymenovať aspoň najdôležitejšie poľnohospodárske výrobky, o ktoré sa rozširuje zoznam.“.

**Vyhodnotenie pripomienok Komisie:** Zvýšenie výšky úhrad, ktoré možno okrem pomoci najviac žiadať za školské ovocie a zeleninu alebo za školské mlieko a mliečne výrobky, dodávané alebo distribuované v rámci školského programu Slovenskej republiky, sa vykonáva v dôsledku navýšenia cien za dodávanie týchto poľnohospodárskych výrobkov ich spotrebiteľom v Slovenskej republike na základe situácie na trhu.Práve z týchto cien sú totiž určené paušálne výšky pomoci na dodávanie alebo distribúciu školského ovocia a zeleniny alebo školského mlieka a mliečnych výrobkov, ako aj výšky úhrad, ktoré možno za tieto poľnohospodárske výrobky v rámci školského programu Slovenskej republiky najviac žiadať okrem pomoci samotnej.**Pri poľnohospodárskych výrobkoch školského ovocia a zeleniny a poľnohospodárskych výrobkoch školského mlieka a mliečnych výrobkov uvedených v tabuľke A prílohy č. 1 k novelizovanému nariadeniu v príslušnom znení je výška úhrad, ktoré za ne možno v rámci školského programu okrem pomoci najviac žiadať, nastavená na nevyhnutne vysokú výšku** pokrývajúcu daň z pridanej hodnoty z dodanie týchto poľnohospodárskych výrobkov**, pričom aj na pokrytie tejto úhrady sa podľa § 7 ods. 6 novelizovaného nariadenia vlády v znení neskorších predpisov poskytuje dodatočná pomoc z finančných prostriedkov štátneho rozpočtu** určených na financovanie spoločných programov Slovenskej republiky a Európskej únie**, čo má pri dostatku týchto finančných prostriedkov za následok, že tieto poľnohospodárske výrobky sú pre deti alebo žiakov z pohľadu týchto detí alebo žiakov v rámci školského programu dodávané alebo distribuované úplne zadarmo. Keďže poľnohospodárske výrobky školského ovocia a zeleniny a poľnohospodárske výrobky školského mlieka a mliečnych výrobkov uvedené v tabuľke A prílohy č. 1 k novelizovanému nariadeniu v príslušnom znení sú pri plnej výške dodatočnej pomoci na ich dodávanie alebo distribúciu pre deti alebo žiakov pre tieto deti alebo žiakov z ich pohľadu dodávané alebo distribuované úplne zadarmo, nie je možné, aby zvýšenie úhrad, ktoré za tieto poľnohospodárske výrobky možno v rámci školského programu okrem pomoci najviac žiadať, malo sociálne vplyvy na tieto deti alebo žiakov alebo na ich zákonných zástupcov, pretože aj tieto úhrady budú pri dostatku finančných prostriedkov** štátneho rozpočtu určených na financovanie spoločných programov Slovenskej republiky a Európskej únie pridelených na dodávanie alebo distribúciu týchto poľnohospodárskych výrobkov v rámci školského programu **plne pokryté dodatočnou pomocou.**Taktiež je potrebné poukázať na ciele školského programu podľa čl. 3 ods. 1 delegovaného nariadenia (EÚ) 2017/40 v platnom znení zvyšovať konzumáciu poľnohospodárskych výrobkov podľa čl. 23 ods. 3 alebo ods. 4 alebo prílohy V k nariadeniu (EÚ) č. 1308/2013 v platnom znení deťmi a podporovať dravšie stravovanie detí, ako aj na to, že tieto poľnohospodárske výrobky, dodávané alebo distribuované v rámci školského programu, nesmú byť používané na prípravu riadnych školských jedál, a že v prípade odplatnej distribúcie riadnych školských jedál deťom tieto poľnohospodárske výrobky nesmú ani nahrádzať tie výrobky, ktoré sú súčasťou týchto riadnych školských jedál.Inak povedané, **poľnohospodárske výrobky, dodávané alebo distribuované v rámci školského programu, nie sú deťom alebo žiakom poskytované v rámci bežného školského stravovania, a ich distribúcia týmto deťom alebo žiakom v rámci školského programu teda nemá plniť funkciu zabezpečovania stravovania týchto detí alebo žiakov. Cieľom je skôr vytvoriť u detí zvyk zaraďovať takéto poľnohospodárske výrobky do svojho jedálnička, teda vytvoriť u nich zdravšie stravovacie návyky.****Z tohto hľadiska teda vnútroštátny spôsob dodávania alebo distribúcie školského ovocia a zeleniny alebo školského mlieka a mliečnych výrobkov v rámci školského programu nemá sociálne vplyvy, nakoľko sa netýka bežného hospodárenia domácností, ani bežného prístupu k zdrojom. Tieto výrobky totiž z hľadiska zamerania školského programu neslúžia na zabezpečenie bežnej výživy detí, ale len ako akýsi doplnok ich stravovania, prostredníctvom ktorého si majú vybudovať zdravšie stravovacie návyky.** |
| 1. **Stanovisko Komisie na posudzovanie vybraných vplyvov zo záverečného posúdenia č. ..........** (v prípade, ak sa uskutočnilo v zmysle bodu 9.1. Jednotnej metodiky)
 |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s  návrhom na dopracovanie** | [ ]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:** |
|  |